Kykeon

Kykeon (kreik. κυκεών, ”sekoitettu”) oli juoma, jota antiikin kreikkalaiset nauttivat kohokohtana Eleusiin mysteeriseremonioissaan. Siihen on viitattu useaan otteeseen antiikin kirjallisuudessa.

Koostumus

Kykeonin oletetaan koostuneen vedestä ja torajyvätartunnan saaneesta ohrasta. Juoman päihdyttävän vaikutuksen on arveltu perustuvan torajyväsienen psykoaktiivisuuteen tai valmistuksessa tapahtuneeseen käymiseen.

Viittaukset kirjallisuudessa

Kykeoniin tiedetään viitattavan Homeroksen, Aristofaneen ja Plutarkhoksen teksteissä sekä Homeerisessa hymnissä Demeterille. Homeros kuvailee juomaa elvyttäväksi ja huumaavaksi runoelmissaan Ilias ja Odysseia, kun taas Aristofaneen näytelmissä Lysistrate ja Rauha sen kerrotaan toimivan lääkkeenä nymfomaniaan. Plutarkhoksen teoskokoelma Moralian kertomuksissa siihen viitataan poliittisessa yhteydessä. Hymnissä kykeonia kuvataan muun muassa kuolemattomuuden juomaksi.

Lähteet

Luokka:Antiikin Kreikan uskonto